Vam estar uns dies a l'apartament de la Gabriella i l'experiència ha estat molt positiva!
Què ens ha agradat?
Està situat en ple centre de Sant Feliu (una ciutat animada, amb molta gent passejant i comerços de qualitat), amb pàrquings gratuïts a prop i, molt important, a només 2 minuts caminant de la platja.
És un habitatge antic que han renovat amb molt de gust. Manté el sabor d'abans, però amb totes les comoditats d'avui en dia. En destacaria la sala principal, un espai amb cuina (molt ben equipada), menjador i sala d'estar, on hem gaudit d'una llum espectacular gràcies a dues terrassetes i uns grans finestrals. Junt amb la dutxa gegant segurament el que més ens ha sorprès de l'apartament, quina llum!
La comunicació amb la Gabriella ha estat fluida i agradable.
Què no ens ha agradat tant?
És un segon pis sense ascensor i us tocarà carregar maletes...
Però a banda d'això, un apartament fantàstic i 100% recomanable!